

**ประกาศองค์การบริหารส่วนตำบลหนองไม้ไผ่**

**เรื่อง การรับโอนพนักงานส่วนตำบล พนักงานส่วนท้องถิ่น หรือข้าราชการประเภทอื่น**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ด้วย องค์การบริหารส่วนตำบลหนองไม้ไผ่ อำเภอหนองบุญมาก จังหวัดนครราชสีมา มีความประสงค์รับโอน (ย้าย) พนักงานส่วนตำบล พนักงานส่วนท้องถิ่น หรือข้าราชการประเภทอื่น เพื่อแต่งตั้งให้ดำรงตำแหน่งในตำแหน่งที่ว่างตามแผนอัตรากำลัง 3 ปี (ประจำปีงบประมาณ พ.ศ. 2564 – 2566) โดยวิธีการรับโอนพนักงานส่วนตำบล พนักงานส่วนท้องถิ่น หรือข้าราชการประเภทอื่น ที่มีคุณสมบัติครบถ้วนตรงตามหลักเกณฑ์เงื่อนไขและมาตรฐานกำหนดตำแหน่ง โดยประสงค์จะรับโอน จำนวน 5 ตำแหน่ง และจำนวน5 อัตรา ดังนี้

 ประเภทวิชาการ

ตำแหน่ง นักวิชาการศึกษา (ปก./ชก.) จำนวน 1 อัตรา

ตำแหน่ง นักวิชาการเงินและบัญชี (ปก./ชก.) จำนวน 1 อัตรา

ตำแหน่ง นักวิชาการพัสดุ (ปก./ชก.) จำนวน 1 อัตรา

ตำแหน่ง นักวิชาการตรวจสอบภายใน (ปก./ชก.) จำนวน 1 อัตรา

 ประเภททั่วไป

ตำแหน่ง นายช่างโยธา (ปง./ชง.) จำนวน 1 อัตรา

ผู้ที่ประสงค์ขอโอน (ย้าย) ยื่นเอกสารประกอบการพิจารณารับโอน (ย้าย) ดังต่อไปนี้

1. คำร้องขอโอน (ย้าย)
2. สำเนาบัตรประวัติพนักงานส่วนท้องถิ่น
3. หนังสือยินยอมให้โอน (ย้าย) จากผู้บังคับบัญชาชั้นต้นสังกัด
4. หนังสือรับรองความประพฤติจากผู้บังคับบัญชา
5. เอกสารอื่นๆ ที่เกี่ยวข้อง

 โดยยื่นเอกสารได้ที่องค์การบริหารส่วนตำบลหนองไม้ไผ่ อำเภอหนองบุญมาก จังหวัดนครราชสีมา ได้ตั้งแต่บัดนี้เป็นต้นไป หากมีข้อสงสัยประการใดสามารถสอบถามได้โดยตรงที่โทรศัพท์หมายเลข 086-469-5625 โทรสารหมายเลข 0-4400-9846 ในวันและเวลาราชการ

 จึงประกาศให้ทราบโดยทั่วกัน

 ประกาศ ณ วันที่ เดือน มกราคม พ.ศ. ๒๕66

 ( นางสกุล พาขุนทด )

 นายกองค์การบริหารส่วนตำบลหนองไม้ไผ่